অন্যদিকে নির্বাচন কমিশনের নেতৃত্ব সাহসী ভূমিকা পালনে ব্যর্থ হওয়াও সুষ্ঠু ও গ্রহণযোগ্য নির্বাচন না হওয়ার একটি বড় কারণ। নির্বাচন কমিশনের নিজস্ব এমন কোনো প্রশাসনিক বা প্রাতিষ্ঠানিক কাঠামো নেই, যার ফলে নির্বাচন কমিশন নিজ উদ্যোগেই একটি সুষ্ঠু নির্বাচন করতে পারে। সংবিধানে নির্বাচন কমিশনকে একটি স্বাধীন প্রতিষ্ঠান হিসেবে ঘোষণা করা হয়েছে। সংবিধানে নির্বাচন কমিশন গঠনের প্রণালী সম্পর্কে বিধি প্রণয়নেরও শর্ত দেয়া আছে।